
Grozījumi likumā "Par nekustamā īpašuma ierakstīšanu zemesgrāmatās"
Izdarīt likumā "Par nekustamā īpašuma ierakstīšanu zemesgrāmatās" (Latvijas Republikas Saeimas un Ministru Kabineta Ziņotājs, 1997, 5. nr.; 1999, 14. nr.; 2001, 1. nr.; Latvijas Vēstnesis, 2008, 4. nr.; 2014, 228. nr.; 2018, 210. nr.; 2024, 114. nr., 2025, 26. nr.) šādus grozījumus:
1. Papildināt likumu ar 17.1 pantu šādā redakcijā:
"17.1 pants. Ēkas (būves) ierakstāmas zemesgrāmatā, pamatojoties uz  Būvniecības informācijas sistēmas un Kadastra informācijas sistēmas strukturētajiem datiem, ja ēka (būve) ir pieņemta ekspluatācijā vai ir paziņojums par būvdarbu pabeigšanu, un no Valsts zemes dienesta ir saņemts paziņojums par reģistrāciju Kadastra informācijas sistēmā.".
2. Papildināt likumu ar 25.1 pantu šādā redakcijā:
"25.1pants. Jaunbūves (iesākta būvniecība līdz pieņemšanai ekspluatācijā) ierakstāmas zemesgrāmatā, pamatojoties uz  Kadastra informācijas sistēmas un Būvniecības informācijas sistēmas strukturētajiem datiem, ja no Valsts zemes dienesta ir saņemts paziņojums par reģistrāciju Kadastra informācijas sistēmā.".
3. Papildināt likumu ar 28.1 pantu šādā redakcijā:
"28.1 pants.Ēkas (būves) ierakstāmas zemesgrāmatā, pamatojoties uz  Būvniecības informācijas sistēmas un Kadastra informācijas sistēmas strukturētajiem datiem, ja ēka (būve) ir pieņemta ekspluatācijā vai ir paziņojums par būvdarbu pabeigšanu,un no Valsts zemes dienesta ir saņemts paziņojums par reģistrāciju Kadastra informācijas sistēmā. ".
4. Papildināt likumu ar 36.1 pantu šādā redakcijā:
"36.1 pants. Ēkas (būves) ierakstāmas zemesgrāmatā, pamatojoties uz  Būvniecības informācijas sistēmas un Kadastra informācijas sistēmas strukturētajiem datiem, ja ēka (būve) ir pieņemta ekspluatācijā vai ir paziņojums par būvdarbu pabeigšanu, un no Valsts zemes dienesta ir saņemts paziņojums par reģistrāciju Kadastra informācijas sistēmā.".
Likums stājas spēkā 2026.gada 1.janvārī.

